wickkiey/tamil-wikipedia-markdown huggingface dataset:
# மானேக்லால் சங்கல்சந்த் தாக்கர்


**மானேக்லால் சங்கல்சந்த் தாக்கர்** (*Maneklal Sankalchand Thacker*) (1904-1998) ஓர் இந்தியப் பொறியாளரும், கல்வியாளரும், இந்தியாவின் மிகப்பெரிய ஆராய்ச்சி மற்றும் மேம்பாட்டு அமைப்பான அறிவியல் மற்றும் தொழில்துறை ஆராய்ச்சி மன்றத்தின் தலைமை இயக்குநரும் ஆவார் . இவர் அறிவியல் ஆராய்ச்சி மற்றும் கலாச்சார விவகாரங்கள் அமைச்சகத்தின் (இன்றைய கலாச்சார அமைச்சகம்) (1957-62) செயலாளராக பணியாற்றினார். 1962 முதல் 1967 வரை இந்திய திட்டக்குழு உறுப்பினராகவும் இருந்தார் . இந்திய அறிவியல் கழகம் , இந்திய தேசிய அறிவியல் கழகம் ஆகியவற்றின் தேர்ந்தெடுக்கப்பட்ட சக ஊழியராக இருந்தார். இலக்கியம் மற்றும் அறிவியல் கல்வியில் இவர் செய்த பங்களிப்புகளுக்காக இந்தியாவின் மூன்றாவது மிக உயர்ந்த குடிமை கௌரவமான பத்ம பூசண் விருதை இவருக்கு 1955 ஆம் ஆண்டில் இந்திய அரசு வழங்கியது.  

இவர் ஜனவரி 1969இல் இந்தியாவில் பிரீமசோன்சரியின் தலைவராக தேர்ந்தெடுக்கப்பட்டு, திசம்பர் 1974 வரை அப்பணியில் தொடர்ந்தார்.  

## இதையும் காண்க

- அறிவியல் மற்றும் தொழிலக ஆய்வு மன்றம்
- திட்டக் குழு
# பிக்கான் லால் ஆத்ரேயா


**பிகான் லால் ஆத்ரேயா** (*Bhikhan Lal Atreya*) (1897-1967) ஓர் இந்திய எழுத்தாளரும் அறிஞரும் ஆவார். இவர், இந்து வேதமான யோகவாசிஷ்டத்தைப் பற்றிய எழுத்துக்களுக்கு பெயர் பெற்றவர். பனாரசு இந்து பல்கலைக்கழகத்தில் மெய்யியல் பேராசிரியராக இருந்த இவர், ஆன்மிக உளவியல், ஆன்மீகவாதம் குறித்த கல்வி ஆராய்ச்சியினை மேற்கொண்டர். யோகவாசிஷ்டாவும் அதன் தத்துவமும், யோகவாசிஷ்டத்தின் சாராம்சம் ,ஆன்மீக உளவியலுக்கு ஒரு அறிமுகம் ஆகியவை இவரது குறிப்பிடத்தக்க புத்தகங்கள் ஆகும். இலக்கியம் மற்றும் கல்விக்கு இவர் செய்த பங்களிப்புகளுக்காக 1957ஆம் ஆண்டில் இந்தியாவின் மூன்றாவது மிக உயர்ந்த குடிமை கௌரவமான பத்ம பூசண் விருதை இந்திய அரசு இவருக்கு வழங்கியது.  
## இதையும் காண்க
- பத்ம பூசண் விருது பெற்றவர் பட்டியல் (1954–1959)
# ஹசாரி பிரசாத் திவேதி


**ஹசாரி பிரசாத் திவேதி** (*Hazari Prasad Dwivedi*) (19 ஆகஸ்ட் 190719 மே 1979) ஓர் இந்தி புதின ஆசிரியரும், இலக்கிய வரலாற்ரும், அறிஞருமாவார். ஏராளமான புதினங்கள், கட்டுரைகளின் தொகுப்புகள், இந்தியாவின் இடைக்கால மத இயக்கங்கள் குறித்த வரலாற்று ஆராய்ச்சி, குறிப்பாக கபீர், நாத சம்பிரதயம், இந்தி இலக்கியத்தின் வரலாற்று வடிவங்கள் போன்றவற்றை எழுதினார்.  

இந்தி தவிர, சமசுகிருதம், வங்காள மொழி, பஞ்சாபி, குஜராத்தி பாளி, பிராகிருதம், அபபிராம்சம் உள்ளிட்ட பல மொழிகளில் தேர்ச்சி பெற்றவர்.  

சமசுகிருதம், பாளி, பிரகிருதம், நவீன இந்திய மொழிகளின் பாரம்பரிய அறிவில் சிறந்த புலமை பெற்றிருந்த திவேதி கடந்த காலத்திற்கும் நிகழ்காலத்திற்கும் இடையில் சிறந்த பாலமாகக் கருதப்பட்டார். சமசுகிருத மாணவர் என்ற முறையில், இவர் சாகித்ய-சாஸ்திரத்திற்கு ஒரு புதிய மதிப்பீட்டை வழங்கினார்.  
## விருதுகள்
1957 ஆம் ஆண்டில் இந்தி இலக்கியத்துக்கு இவர் செய்த பங்களிப்புக்காகவும், 1973 ஆம் ஆண்டு சாகித்திய அகாதமி விருது பெற்ற 'அலோக் பர்வா' என்ற கட்டுரைத் தொகுப்பிற்காகவும் இவருக்கு பத்ம பூசண் விருது வழங்கப்பட்டது.  
## இதையும் காண்க
- பத்ம பூசண் விருது பெற்றவர் பட்டியல் (1954–1959)
# முஷ்டாக் உசேன் கான்


உஸ்தாத் **முஷ்டாக் உசேன் கான்** (*Mushtaq Hussain Khan*) (1878-1964) ஓர் இந்தியப் பாரம்பரிய இசைப் பாடகராவார். இவர் இராம்பூர்-சஹாஸ்வான் கரானாவைச் (இசைப் பயிற்சிப் பள்ளி) சேர்ந்தவர்.  

## ஆரம்ப கால வாழ்க்கை
உத்தரப் பிரதேசத்தின் பதாவுன் மாவட்டத்தில் சஹாஸ்வான் என்ற ஒரு சிறிய நகரத்தில் பாரம்பரிய இசைக்கலைஞர்களின் குடும்பத்தில் முஷ்டாக் உசேன் பிறந்தார்.  

இவரது பத்து வயதிலேயே இசையை இவரது தந்தை உஸ்தாத் கல்லன் கான், இவருக்கு இசைப் பயிற்சியை அளிக்கத் தொடங்கினார். தனக்கு பன்னிரண்டு வயதாக இருந்தபோது உஸ்தாத் ஐதர் கானின் சீடராகி அவருடன் நேபாளத்தின் காட்மாண்டுக்குச் சென்றார். பின்னர் இறுதியாக, இரண்டு ஆண்டுகளுக்குப் பிறகு, இராம்பூர்-சஹாஸ்வான் கரானாவின் நிறுவனர் உஸ்தாத் இனாயத் உசேன் கானின் கீழ் பயிற்சி பெறத் தொடங்கினார் .  

## சீடர்கள்
தனது நீண்ட தொழில் வாழ்க்கையில், பாரத ரத்னா பண்டிட் பீம்சென் ஜோஷி, பத்ம பூசண் திருமதி சானோ குரானா இவரது மருமகன் பத்மசிறீ உஸ்தாத் குலாம் சாதிக் கான், பத்மசிறீரீ திருமதி.நைனா தேவி, திருமதி. சுலோச்சனா பிரஹஸ்பதி, பத்மசிறீ திருமதி. சுமதி முத்தட்கர், உஸ்தாத் அப்சல் உசேன் கான் நிசாமி, அத்துடன் தனது சொந்த மகன்கள் உட்பட பல சீடர்களுக்கு இவர் பயிற்சி அளித்தார்.  

## விருதுகளும் சாதனைகளும்
முதல் குடியரசுத் தலைவர் இராசேந்திர பிரசாத்துடன் குடியரசுத் தலைவர் இல்லத்தில் அரியக்குடி இராமானுஜ ஐயங்கார், அலாவுதீன் கான், காரைக்குடி சாம்பசிவ ஐயர் ஆகியோருடன் முஷ்டாக் உசேன் கான்.]]  
சிறப்பான கலைஞர்களை கௌரவிக்க முடிவு செய்த இந்திய அரசு 1952 இல் முதன்முதலாக இவருக்கு குடியரசுத் தலைவர் விருதை வழங்கியது. இவர் 1956ஆம் ஆண்டில், சங்கீத நாடக அகாதமி விருதைப் பெற்ற முதல் இந்தியரும் ஆவார். இராம்பூர் இசைப்பள்ளியிலிருந்து ஓய்வு பெற்ற இவர், அடுத்த ஆண்டு புதுதில்லியிலுள்ள ஸ்ரீராம் பாரதியக் கலா கேந்திரத்தில் சேர்ந்தார். 1957இல் பத்ம பூசண் விருதினைப் பெற்ற முதல் இந்தியப் பாடகரானார்.  

## இசை வெளியீடுகள்

- *"கிரேட் மாஸ்டர், கிரேட் மியூசிக்"* (ஒரு அனைத்திந்திய வானொலி பதிவு)
- *"காயல் குங்கரி"* (அனைத்திந்திய வானொலி)
- *"காயல் & தரானா-பிஹாக்"* (அனைத்திந்திய வானொலி)
- *"ராம்பூர் சஹாஸ்வான் கரானா"*
- *"கிளாசிக் கோல்ட் -* அரிய ரத்தினங்கள்"
- *"கிளாசிக் கோல்ட்"*

## இறப்பு
முஷ்டாக் உசேனின் கடைசி இசை நிகழ்ச்சி பாடகி நைனா தேவியின் இல்லத்தில் நடைபெற்றது. அங்கு இவருக்கு மாரடைப்பு ஏற்பட்டு, பழைய தில்லியிலுள்ள இர்வின் மருத்துவமனைக்கு கொண்டு வரப்பட்டார். அங்கு இவர் வந்தபோது ஏற்கனவே இறந்துவிட்டதாக அறிவிக்கப்பட்டது. இவர் ஆகஸ்ட் 13, 1964 அன்று இறந்தார்.  

## இதையும் காண்க

- பத்ம பூசண் விருது பெற்றவர் பட்டியல் (1954–1959)
# இராதா குமுத் முகர்ஜி


**இராதா குமுத் முகர்ஜி** (*Radha Kumud Mukherjee*) (மேலும் இராதாகுமுத் அல்லது **ராதா குமுத் மூகர்ஜி** அறியப்படும் (25 ஜனவரி 1884 - 9 செப்டம்பர் 1963) இவர் ஓர் இந்திய வரலாற்றாசிரியரும், பிரித்தானியர்களின் காலனித்துவ ஆட்சியில் குறிப்பிடத்தக்க இந்திய தேசியவாதியுமாவார். இவர் சமூகவியலாளர் இராதாகமல் முகர்ஜியின் சகோதரர் ஆவார்.  

## தொழில்
முகர்ஜி, 1905இல் கொல்கத்தா பல்கலைக்கழகத்தில் முனைவர் பட்டம் பெற்றார். பின்னர், வங்காள தேசியக் கல்லூரியின் புதிதாக நிறுவப்பட்ட தேசிய கல்வி கழகத்தில் சேர்ந்தார். 1915க்குப் பிறகு, பனாரசு இந்து பல்கலைக்கழகம், மைசூர் பல்கலைக்கழகம், இலக்னோ பல்கலைக்கழகங்களில் தொடர்ச்சியான பதவிகளைத் வகித்தார்.  

## இலக்கியம்
இவர், *இந்தியன் ஷிப்பிங்: எ ஹிஸ்டரி ஆஃப் சீபோர்ன் டிரேட் அண்ட் மரைடைம் ஆக்டிவிட்டி ஆஃப் தி இந்தியன்ஸ்* 1912 இல் எர்லிஸ்ட் டைம்ஸ் என்ற நூலை வெளியிட்டார். இவர், தென்கிழக்காசியாவிலுள்ள பல நாடுகள் மற்றும் பிராந்தியங்களை உள்ளடக்கிய ஒரு பகுதிகளைக் கொண்ட 'அகண்ட பாரதம்' என்ற கருத்தை ஆதரிப்பவராக இருந்தார்.  

## விருது
பொது விவகாரங்களில் பங்களித்ததற்காக இவருக்கு 1957இல் பத்ம பூசண் விருது வழங்கப்பட்டது.
# இராதாகமல் முகர்ஜி

இ**ராதாகமல் முகர்ஜி** (*Radhakamal Mukerjee*) நவீன இந்தியாவின் முன்னணி சிந்தனையாளரும் சமூக விஞ்ஞானியும், (1889-1968) பொருளாதாரம் மற்றும் சமூகவியல் பேராசிரியரும், லக்னோ பல்கலைக்கழகத்தின் துணைவேந்தராகவும் இருந்தவரும் ஆவார். முகர்ஜி இந்திய விடுதலை இயக்கத்தில் ஒரு முக்கியமான மற்றும் ஆக்கபூர்வமான பங்கைக் கொண்டிருந்தார். இவர் வரலாற்றின் மிகவும் அசல் தத்துவஞானி மற்றும் பண்பாடு மற்றும் நாகரிகத்தின் விவேகமான மொழிபெயர்ப்பாளர் ஆவார். 1962ஆம் ஆண்டு இவருக்கு, இந்தியாவின் மூன்றாவது மிக உயர்ந்த இந்திய குடிமை கௌரவமான பத்ம பூசண் விருது வழங்கப்பட்டது. இந்திய வரலாற்றாசிரியரும், பிரித்தானியர்களின் காலனித்துவ ஆட்சியில் குறிப்பிடத்தக்க இந்திய தேசியவாதியுமான இராதா குமுத் முகர்ஜி இவரது சகோதரராவார்.  

## ஆரம்ப ஆண்டுகள்
முகர்ஜி மேற்கு வங்காளத்தின் பகரம்பூரில் ஒரு பார் அட் லாவின் மகனாகப் பிறந்தார். இவர் அறிவார்ந்த, வரலாறு, இலக்கியம், சட்டம், சமசுகிருதம் உள்ளிட்ட நூல்களுக்கு அர்ப்பணிக்கப்பட்ட ஒரு நூலகத்தில் வளர்ந்தார். கிருஷ்ணாநகர் கல்லூரியில் படித்த பிறகு, கொல்கத்தா பல்கலைக்கழகத்தின் கீழுள்ள மாநிலக் கல்லூரியில் கல்வி உதவித்தொகை பெற்று படித்தார். ஆங்கிலத்திலும் வரலாற்றிலும் கௌரவ பட்டங்களை பெற்றார்.  

## இலக்கியப் படைப்புகள்
முகர்ஜி, அஷ்டவக்ர கீதை பற்றிய விளக்கங்களை 1971 இல் எழுதினார். இவரது மரணத்திற்குப் பிறகு இது வெளியிடப்பட்டது.  

முகர்ஜியின் கோட்பாடு சமுதாயத்தில் நாகரிகத்தின் மதிப்புகளை விளக்க முயன்றது. ஒரு விதத்தில், இவர், அறிவியலில் இடைநிலை ஒழுக்க அணுகுமுறையின் முன்னோடியாக இருந்தார்.  

முகர்ஜி வாழ்க்கையைப் புரிந்துகொள்வதற்கான இடைநிலை ஒழுக்க அணுகுமுறையை வலியுறுத்தினார். நபர்களின் அம்சங்கள் தொடர்பான இயற்பியல் அறிவியலுக்கும் அறிவியலுக்கும் இடையிலான தடைகளை உடைக்க முயன்றார். இவர், 1900களில் சமூகவியலின் முன்னோடியாக இருந்தார்.
# வார்ப்புரு:CSS3 multiple column layout

**CSS3 multiple-column layout browser support**

| Property | Internet
Explorer | Firefox | Safari | Chrome | Opera |
| --- | --- | --- | --- | --- | --- |
| column-width
column-count |  |  |  |  |  |
| columns |  |  |  |  |  |
| break-before
break-after
break-inside |  |  |  |  |  |
| }<noinclude> |  |  |  |  |  |

</noinclude>
# ஜல் சக்தி அமைச்சகம்


**ஜல் சக்தி அமைச்சகம்** (**Ministry of Jal Shakti**) மே, 2019-இல் நரேந்திர மோடியின் இரண்டாவது அமைச்சரவையின் போது நீர் ஆதாரங்கள், ஆறுகள் மேம்பாடு மற்றும் கங்கை புனரமைப்பு அமைச்சகம் மற்றும் குடிநீர் மற்றும் துப்புரவு அமைச்சகங்களை ஒன்றிணைத்து புதிய அமைச்சகமாக நிறுவப்பட்டது. இந்த அமைச்சகத்தின் உருவாக்கம் கடந்த சில சகாப்தங்களாக நாடு எதிர்கொள்ளும் பெருகிவரும் நீர் சவால்களுக்கு இந்தியாவின் தீவிரத்தை பிரதிபலிக்கிறது.  

## பணிகள்
கங்கை ஆற்றை தூய்மை செய்யும் நோக்கத்துடன் ஜல்சக்தி அமைச்சகத்துடன் நீர் ஆராதரங்கள், ஆறுகள் மேம்பாடு மற்றும் கங்கை புனரமைப்பு அமைச்சகம் மற்றும் குடிநீர் மற்றும் துப்பரவு அமைச்சககளை ஒன்றிணைக்கப்பட்டது. அண்டை நாடுகளுடன் இந்தியா பகிர்ந்து கொள்ளும் நதிகளுக்கு இடையிலான எந்தவொரு சர்வதேச அல்லது தேசிய மோதல்களையும் இந்த அமைச்சகம் எதிர்கொள்ளும்.  

கங்கை மற்றும் அதன் துணை நதிகளை சுத்தம் செய்வதற்காக நாட்டின் மக்களுக்கு பாதுகாப்பான குடிநீரை வழங்குவதற்காக "நமாமி கங்கா" திட்டம் தொடங்கப்பட்டுள்ளது.  

## அமைச்சர்கள்
ஜல்சக்தி அமைச்சகத்தின் அமைச்சராக சந்திரகாந்த் ரகுநாத் பாட்டீல் உள்ளார்.
# ஸ்ரீகிருஷ்ணா நாராயண் ரத்தன்சங்கர்


**ஸ்ரீகிருஷ்ணா நாராயண் ரத்தன்சங்கர்** (*Shrikrishna Narayan Ratanjankar*) (திசம்பர் 31, 1899 நள்ளிரவு- 14 பிப்ரவரி 1974) அல்லது **எஸ்.என்.ரத்தன்சங்கர்** ஆக்ரா கரானாவில் (இசைப்பள்ளி) இந்திய பாரம்பரிய இசையின் புகழ்பெற்ற நிபுணராகவும், ஆசிரியராகவும் இருந்தார். விஷ்ணு நாராயண் பட்கண்டே, பரோடா மாநிலத்தின் பயாசு கான் ஆகியோரின் முன்னணி சீடரான இவர், இலக்னோவின் பட்கண்டே இசைக் கழகத்தின் முதல்வராகவும் இருந்தார். அங்கு இவர் இசைத்துறையில் பல குறிப்பிடத்தக்கவர்களைப் பயிற்றுவித்தார்.  

## ஆரம்ப கால வாழ்க்கை
இவரது தாத்தா கோவிந்தராவ் 19 ஆம் நூற்றாண்டின் மத்தியில் மும்பை வந்தவர். இவரது தந்தை நாராயண் கோவிந்த் ரத்தன்சங்கர் மும்பையில் பிறந்தார். இவருக்கு 7 வயதில் பயிற்சி அளிக்கப்பட்டது. அனந்த் மனோகர் ஜோஷியிடமும் ( குவாலியர் கரானா ) பின்னர் ஆக்ரா கரானாவின் பயாசு கானின் கீழும் இவர் பயிற்சிப் பெற்றார். 1911ஆம் ஆண்டில், இசைக்கலைஞர் விஷ்ணு நாராயண் பட்கண்டேவிடம் பயிற்சி பெறத் தொடங்கினார். 1926 இல் மும்பை பல்கலைக்கழகத்தில் பட்டம் பெற்றார்.  

இலக்னோவில் உள்ள பட்கண்டே இசை பல்கலைக்கழகத்தின் (முன்னர் மாரிஸ் இசைக் கல்லூரி என்று அழைக்கப்பட்டது) பல ஆண்டுகளாக முதல்வராக இருந்தார். பின்னர் மத்திய பிரதேசத்தின் கைராகர் இந்திரா சங்க கால விஸ்வ வித்யாலயாவில் துணைவேந்தராக நியமிக்கப்பட்டார். பின்னர் இவர் மீண்டும் இரண்டு வருட ஒப்பந்தத்தில் பட்கண்டே இசை வித்யாபீடத்தின் தலைவராக அழைக்கப்பட்டார். இவரது மாணவர்களில் கே. ஜி. ஜின்டே, எஸ்சிஆர். பட், சிதானந்த் நகர்கர், வி. கோ. ஜாக், தினகர் கைக்கினி, சானோ குரானா, சுமதி முத்தட்கர், பிரபாகர் சின்சோர், சி. ஆர். வியாசு, சின்மயி லஹிரி, யஷ்வந்த் மகாலே, எஸ். என். திரிபாதி, ரோஷன் லால் நகராத் (இசையமைப்பாளர்) ஆகியோர் அடங்குவர்.  

1950களின் நடுப்பகுதியில் அனைத்திந்திய வானொலிக்கு கலைஞர்களைத் தேர்ந்தெடுக்கும் குழுவிற்குத் தலைவராக நியமிக்கப்பட்டார்.  

## விருது
1957ஆம் ஆண்டில் இவருக்கு இந்திய அரசு பத்ம பூசண் விருதினை வழங்கியது. 1963ஆம் ஆண்டில் இந்தியாவின் தேசிய இசை, நடனம் மற்றும் நாடக அகாதமியான சங்கீத நாடக அகாதமி, வாழ்நாள் சாதனையாளர்களுக்கான மிக உயர்ந்த கௌரவமான சங்கீத நாடக அகாதமி கூட்டாளர் என்ற கௌரவத்தை இவருக்கு வழங்கியது.
# ஷியாம் நந்தன் சஹாய்


**ஷியாம் நந்தன் சஹாய்** (*Shyam Nandan Sahay*) ஓர் இந்திய நில உரிமையாளரும், கல்வியாளரும், மக்களவை உறுப்பினரும், பாபாசாகேப் பீம்ராவ் அம்பேத்கர் பீகார் பல்கலைக்கழகத்தின் நிறுவனர் துணைவேந்தரும் ஆவார். இந்திய மாநிலமான பீகாரில் பிறந்த இவர் பாட்னா பல்கலைக்கழகத்தின் துணைவேந்தராகவும் பணியாற்றினார். இந்திய தேசிய காங்கிரசு கட்சி சார்பாக முசாப்பர்பூர் மக்களவைத் தொகுதியிலிருந்து முதலாவது மக்களவைக்கு உறுப்பினராகத் தேர்ந்தெடுக்கப்பட்டார். இவர் 1957இல் மீண்டும் முசாபர்பூரிலிருந்து வென்றார். ஆனால் அதே ஆண்டில் இறந்தார். கல்விக்கு இவர் செய்த பங்களிப்புகளுக்காக 1957ஆம் ஆண்டில் மூன்றாவது மிக உயர்ந்த குடிமை கௌரவமான பத்ம பூசண் விருதை இந்திய அரசு இவருக்கு வழங்கியது. முசாபர்பூரில் ஒரு சாலைக்கு இவரது பெயரிடப்பட்டது.  

## இதையும் காண்க

- இந்தியப் பொதுத் தேர்தல், 1951
# பாசிசுவர் சென்


**போஷி சென்** (*Boshi Sen*) என்றும் அழைக்கப்படும் **பாசிசுவர் சென்** (*Basiswar Sen*) (1887 - 31 ஆகஸ்ட் 1971) ஓர் இந்திய விஞ்ஞானியும், விவசாயியுமாவார். பசுமைப் புரட்சி இயக்கத்தின் முன்னோடியாக இருந்த இவர், ஏராளமான உணவு தானியங்களை வளர்ப்பதன் மூலம் இந்தியாவின் உணவு நிலப்பரப்பை மாற்றினார். இதனால் நாட்டில் எந்தவொரு பஞ்சமும் ஏற்பட வாய்ப்பில்லாமல் போனது. இவரது மனைவி கெர்ட்ரூட் எமர்சன் சென், ஓர் அமெரிக்க எழுத்தாளரும் ஆசியாவின் நிபுணருமான ஆவார். சென், இமயமலையின் அல்மோரா பகுதியில் விவேகானந்த ஆய்வகத்தை நிறுவினார். இந்தியப் பிரதமர் ஜவகர்லால் நேரு, கவிஞர் இரவீந்திரநாத் தாகூர், ஜூலியன் ஹக்ஸ்லி, டி. எச். லாரன்ஸ் போன்ற பல குறிப்பிடத்தக்க நபர்களின் நண்பராக இருந்தார். சென் இராமகிருஷ்ணா ஆணை மற்றும் இராமகிருஷ்ணா இயக்கம், அத்துடன் இந்திய விஞ்ஞானியான ஜகதீஷ் சந்திரபோஸ் , சமூக சேவகியும் எழுத்தாளரும் ஆசிரியையும் சுவாமி விவேகானந்தரின் முதன்மை சீடருமான சகோதரி நிவேதிதை ஆகியோருடன் தொடர்பு கொண்டிருந்தார் . இவருக்கு 1957ஆம் ஆண்டு இந்தியாவின் மூன்றாவது மிக உயர்ந்த இந்திய குடிமை கௌரவமான பத்ம பூசண் விருது வழங்கப்பட்டது  

## ஆரம்ப கால வாழ்க்கை

சென், 1887 இல் வங்காளத்தின் பிஷ்ணுபூர் பகுதியில் , வங்காளத்தின் பாங்குரா மாவட்டத்தைச் சேர்ந்த கொல்கத்தா பல்கலைக்கழகத்தின் முதல் பட்டதாரியான இராமேசுவர் சென் என்பவருக்கும் பிரசன்னமயி தேவி என்பவருக்கும் கனாகப் பிறாந்தார். சென்னின் அண்ணன் சுரேசுவர் சென் சாரதா தேவியின் தீவிர பக்தர். இவரது தந்தையின் அகால மரணம் காரணமாக, குடும்பம் நிதி நெருக்கடியில் இருந்தது. இவர், (அல்லது போஷி தனது பிற்கால வாழ்க்கையில் அறியப்பட்டதால்), ராஞ்சியிலுள்ள தனது சகோதரியுடன் தங்கியிருந்து பள்ளிக் கல்வியை முடித்தார். கொல்கத்தாவில் உள்ள புனித சேவியர் கல்லூரியில் இளம் அறிவியலில் பட்டம் பெற்றார். இராமகிருஷ்ணா ஆணைக்கு இவரது நண்பர் பிபூதி பூஷோன் கோஷ் இவரை அறிமுகப்படுத்தினார். விவேகானந்தரின் நேரடி துறவற சீடரான குப்தா மகாராஜ் என்றும் அழைக்கப்படும் சுவாமி சதானந்தாவுடன் இவர் நெருக்கமாக தொடர்பு கொண்டிருந்தார். போஷி சாரதா தேவியுடன் சில புகைப்படங்களையும் எடுத்தார்.
# ஜிமின் (பாடகர்)


**பார்க் ஜி-மின்** (கொரியம்: 박지민; பிறப்பு: அக்டோபர் 13, 1995), அல்லது ஜிமின் என பெயருடைய இவர், தென் கொரிய பாடகர், பாடலாசிரியர் மற்றும் நடனக் கலைஞர் ஆவார். இவர் 2013 ஆம் ஆண்டில், பிக் ஹிட் என்டர்டெயின்மென்ட் என்ற பதிவு நிறுவனத்தின் கீழ் தென் கொரிய ஆண்கள் இசைக்குழு பிடிஎஸ் உறுப்பினராக அறிமுகமானார்.  

## ஆரம்ப வாழ்க்கை

## கல்வி
# சித்தேசுவர் வர்மா


**சித்தேஷ்வர் வர்மா** (*Siddheshwar Varma*) (1887-1985) ஓர் இந்திய மொழியியலாளரும், ஒலியியலிலும், இலக்கணத்திலும் அறிஞராக இருந்தார். 30க்கும் மேற்பட்ட மொழிகளைப் பற்றிய அறிவுக்கு பெயர் பெற்றவர். இவர் இந்தியாவிற்கான சர்வதேச ஒழுக்கக் கல்வி காங்கிரசின் செயலாளராகவும், (1923) த பலேசி டையலாக்ட், கோஸின் சொற்களஞ்சியம்: ஜம்மு-காஷ்மீரின் வடமேற்கு இமயமலை பேச்சுவழக்கு, சித்த-பாரதம்; இந்தியவியலின் ஜெபமாலை ,27-வடமேற்கு இமயமலை கிளைமொழிகளின் பஹாரி அகராதி போன்ற புத்தகங்களை எழுதியவராகவும் இருந்தார். இலக்கியம் மற்றும் கல்விக்கு இவர் செய்த பங்களிப்புகளுக்காக 1957ஆம் ஆண்டில் இந்தியாவின் மூன்றாவது மிக உயர்ந்த இந்திய குடிமை கௌரவமான பத்ம பூசண் விருது வழங்கப்பட்டது.  

டோக்ரியை ஒரு தொனி நிலையிலிருந்து பிரதான மொழியாக உயர்த்த உதவிய வர்மா, 1985 ஆகஸ்ட் 17 அன்று தனது 97 வயதில் இறந்தார்.  

## விருதுகளும் கௌரவங்களும்
இந்தியாவின் மூன்றாவது மிக உயர்ந்த விருதுக்கு 1957 குடியரசு தின கௌரவப் பட்டியலில் இவரைச் சேர்த்து பத்ம பூசன் விருது வழங்கி இவரை இந்திய அரசு கௌரவித்தது.  

## இதையும் காண்க
சத்ய விரத சாத்திரி
# ஜஹாங்கிர் காந்தி


**சர் ஜஹாங்கிர் காந்தி** (*Jehangir Ghandy*) (18 நவம்பர் 1896 - 17 ஏப்ரல் 1972) ஓர் இந்திய தொழிலதிபர் ஆவார். இவர் ஜம்சேத்பூரில் டாட்டா ஸ்டீலைக் கட்டமைத்த பெருமைக்குரியவர். இவருக்கு 1958இல் பத்ம பூசண் விருது வழங்கப்பட்டது. 1941ஆம் ஆண்டில் இந்திய சாம்ராஜ்யத்தின் தோழராக (CIE) கௌரவிக்கப்பட்ட இவர் 1945 இல் வீரத்திருத்தகை ஆனார். இவர் 1952ஆம் ஆண்டில் பிராந்திய இராணுவத்தில் கௌரவ லெப்டினன்ட் கர்னலாகவும், ஏப்ரல் 1957இல் கெளரவ கர்னலாகவும் நியமிக்கப்பட்டார். 1964ஆம் ஆண்டில், கொலம்பியா பல்கலைக்கழகம் பட்டதாரி பள்ளி வணிகத்தின் 50 வது ஆண்டு விழாவை முன்னிட்டு இவருக்கு கௌரவ சட்ட முனைவர் பட்டம் வழங்கியது.
# தமிழ் (நடிகர்)



**தமிழ்** என்பவர் தமிழ்த் திரைப்படங்களில் நடிக்கும் ஓர் இந்திய நடிகர் ஆவார். இவரை பக்கோடா பாண்டி என்றும் அழைப்பர். குழந்தை நட்சத்திரமாக நடிக்கத் தொடங்கி தற்போது நாயகனாக திரைப்படங்களில் நடித்துவருகிறார்.  

## தொழில்
தமிழ் 2009 இல் *பசங்க திரைப்படத்தில் குழந்தை நட்சத்திரமாக நடித்தார். மெரினா (2012), Aiyaa (2012) மற்றும் கோலி சோடா (2014). ஆகிய படங்களில் நடித்துள்ளார். என் ஆளோட செருப்பை காணாம் என்ற திரைப்படத்தில் நாயகனாக நடித்துள்ளார்.*  

## திரைப்படவியல்

- *குறிப்பிடப்படாவிட்டால், எல்லா படங்களும் தமிழில் உள்ளன.*

| 2009 | *பசங்க* | குழந்தைவேலு |  |
| --- | --- | --- | --- |
| 2012 | *மெரினா* | அம்பிகாபதி |  |
| *அய்யா* | பக்கோடா பாண்டி | இந்தி படம் |  |
| 2014 | *கோலி சோடா* | சீதாப்பா |  |
| 2015 | *வஜ்ரம்* | பாண்டி |  |
| *அகத்திணை* | அயனருவின் நண்பர் |  |  |
| *இந்தியா பாகிஸ்தான்* | தீனா |  |  |
| *கமர் கட்டு* |  |  |  |
| *பசங்கா 2* | புல்லி | விருந்தினர் தோற்றம் |  |
| 2017 | *என் ஆலோடா செருப்பா கானோம்* | கிருஷ்ணன் |  |
| 2018 | *கடைகுட்டி சிங்கம்* | ஆசிரியரின் பேரன் |  |
| 2019 | *சகா* | கதிர் |  |
| 2019 | *நம்ம வீட்டு பிள்ளை* | கோத்ராவின் கணவர் | } |
# கமலேந்துமதி ஷா

இந்திய-சப்பானிய சமாதான ஒப்பந்தத்தின்போது இந்தியத் தூதர், சப்பானிய வெளியுறவு அமைச்சர் கத்சௌ ஒகாசகியுடன் கை குலுக்கும் நிகழ்ச்சியின்போது இந்தியக் குடியரசுத் தலைவர் இராசேந்திர பிரசாத்துடன் கமலேந்துமதி ஷா]]  
**கமலேந்துமதி ஷா** (*Kamalendumati Shah*) (இறப்பு: 1999) ஓர் இந்திய அரசியல்வாதியும், சமூக சேவகரும், இந்திய நாடாளுமன்ற உறுப்பினரும் ஆவார். இன்றைய உத்தராகண்டம் மாநிலத்தின் தெக்ரி கர்வால் மாவட்டத்த்தைச் சேர்ந்த இவர், நாடாளுமன்ற அரசியலில் தீவிரமாக செயல்பட்டவர் என்று அறியப்படுகிறது. சமுதாயத்திற்கு இவர் செய்த பங்களிப்புகளுக்காக 1958ஆம் ஆண்டில் இந்தியாவின் மூன்றாவது மிக உயர்ந்த இந்திய குடிமை கௌரவமான பத்ம பூசண் விருது வழங்கப்பட்டது. இவர் ஜூலை 15, 1999 அன்று மூளை புற்றுநோயால் இறந்தார்.
# வஜ்ரம் (2015 திரைப்படம்)



**வஜ்ரம்** 2015 இல் வெளிவந்த தமிழ் நகைச்சுவை-நாடக படம் திரைப்படம் ஆகும். இப்படத்தை ரமேஷ் செல்வன் இயக்கினார்.  

இத்திரைப்படம் ஊழல் மந்திரி மீது பழிவாங்க விரும்பும் நான்கு சிறுவர்களைச் சுற்றி படம் சுழல்கிறது. இதில் கிஷோர், ஸ்ரீ ராம், பாண்டி, குட்டிமானி ஆகியோர் முக்கிய வேடங்களில் நடித்துள்ளனர், பாண்டி ரவி, ஜெயப்பிரகாசு, தம்பி ராமையா, மற்றும் பவானி ரெட்டி ஆகியோர் துணை வேடங்களில் நடித்தனர். இப்படத்திற்கு எப். எஸ். பைசல் இசை அமைத்திருந்தார். ஏ. ஆர் குமரேசன் படத்தொகுப்பு செய்தார். இத்திரைப்படம் 27 பிப்ரவரி 2015 அன்று வெளியிடப்பட்டது.  

## நடிகர்கள்
- கிஷோர் - அரவிந்
- ஸ்ரீ ராம் - மதுரை
- தமிழ் - பாண்டி
- குட்டிமானியாக குட்டிமானி
- பாண்டி ரவி - போலீஸ் அதிகாரி
- அமைச்சர் செல்வநாயகமாக ஜெயபிரகாஷ்
- தம்பி ராமையா - தம்பி ராமையா
- யஜினியாக பவானி ரெட்டி
- மயில்சாமி அண்ணாமலை
- கலெக்டராக ஓ. ஏ. கே. சுந்தர்

## தயாரிப்பு
பசங்க, கோலி சோடாவுக்குப் பின் அதில் நடித்த நான்கு நடிகர்களும் மீண்டும் வஜ்ரமில் இணைந்தனர். புதுமுகம் பவானி ரெட்டி பெண் கதாபாத்திரத்தில் நடித்தார். இப்படத்தில் ஜெயபிரகாஷ் எதிர்மறை வேடத்தில் நடித்துள்ளார். தம்பி ராமையா ஒரு துணை கதாபாத்திரத்தில் நடித்தார். படப்பிடிப்பு அசாம் காடுகளில் நடைபெற்றது.  

## வெளியீடு
படத்தின் செயற்கைக்கோள் உரிமைகள் ராஜ் டிவிக்கு விற்கப்பட்டன. இந்த படத்திற்கு அதிக வன்முறை இடம் பெற்றமை காரணமாக இந்திய தணிக்கை வாரியம் "ஏ" சான்றிதழ் வழங்கியது, இருப்பினும் அது மீண்டும் தணிக்கை செய்யப்பட்டு "யு" சான்றிதழ் வழங்கப்பட்டது.
# இருஸ்தம் ஜல் வக்கில்

**இருஸ்தம் ஜல் வக்கில்** (ஜூலை 17 1911 - 20 நவம்பர் 1974) ஓர் இதய மருத்துவராவார் மருத்துவத்துறைக்கு இவர் ஆற்றிய பங்களிப்பாக இந்திய அரசு இவருக்கு 1958இல் பத்ம பூஷன் விருது வழங்கி கௌரவித்தது.இவர், ஆல்பர்ட் லஸ்கர் விருது வென்ற முதல் இந்தியராவார்.  

1911இல் மும்பையில் பிறந்த வக்கில் இலண்டனில் மருத்துவக் கல்வியை முடித்தார். உயர் இரத்த அழுத்தத்தைக் கட்டுப்படுத்த ரெசர்பைன் என்ற மருந்தைப் பயன்படுத்துவதற்கு இவர் முன்னோடியாக இருந்தார். தென்கிழக்கு ஆசியாவினைச் சார்ந்த சர்பகந்தி என்ற மூலிகைச் செடியிலிருந்து ரெசர்பைன் தயாரிக்கப்படுகிறது. இது பின்னர் மனப்பித்து சிகிச்சைக்கு பயன்படுத்தப்பட்டது.  

## எழுதிய புத்தகங்கள்

- Clinical Diagnosis
- Textbook of Medicine
- The romance of healing and other essays
- Heart in Health and Disease

## பெற்ற விருதுகள்

- 1958 பத்ம பூசண்
- 1959 சர்வதேச ஆல்பர்ட் லஸ்கர் விருது
- 1965 சாந்தி சுவரூப் பட்நாகர் விருது
- 1969 மரு. பி. சி. ராய் விருது
- 1971 இந்தியாவின் இருதயவியல் சங்கத்தின் நினைவு பரிசு
- 1973 முதல் தன்வந்தரி விருது
# பவானி ரெட்டி


**பவானி ரெட்டி** (*Pavani reddy*) என்பவர் ஓர் இந்திய வடிவழகியும், நடிகையும் ஆவார். இவர் தமிழ்த் தொலைக்காட்சித் தொடரான *சின்ன தம்பியில்* கதாநாயகியாக நடித்தார்.  

## தொழில்
பவானி தன்னுடைய 21 வயதில் வடிவழகியாகத் தனது வாழ்க்கையைத் தொடங்கினார். இவர் 2015-இல் ரெட்டை வால் குருவி என்ற திரைப்படத்தில் முதன்முதலாக நடித்தார். 2016-இல், *ஈ.எம்.ஐ-தவணை முறை வாழ்க்கை* படத்திலும் நடித்திருந்தார். 2017-இல், *சின்ன தம்பி* தொலைக்காட்சித் தொடரில் நாயகியாக நடித்ததில் பாராட்டுகளைப் பெற்றார்.  

2019-இல், *ராசாத்தி* என்ற தொலைக்காட்சித் தொடரில் ஒரு முன்னணிக் கதாபாத்திரத்தில் நடித்தார். ஆனால் அவருக்குப் பதிலாக டெப்ஜனி மொடக் நியமிக்கப்பட்டார்.  

## தனிப்பட்ட வாழ்க்கை
பவானி ரெட்டி தெலுங்கு நடிகர் பிரதீப் குமாரை 2017-இல் திருமணம் செய்து கொண்டார்.  

## திரைப்படவியல்
| 2012 | *லாக்இன்* | சீமா | இந்தி |  |
| --- | --- | --- | --- | --- |
| *டபிள் டிரபிள்* | பிரியா | தெலுங்கு |  |  |
| *டிரீம்* | அண்டை |  |  |  |
| 2014 | *தி எண்ட்* | தெலுங்கு |  |  |
| 2015 | *வஜ்ரம்* | யஜினி | தமிழ் |  |
| 2016 | *லஜ்ஜா* | தெலுங்கு |  |  |
| *இனி அவனே* | தமிழ் |  |  |  |
| 2017 | *465* | ஜெயின் மனைவி | தமிழ் |  |
| *மொட்ட சிவா கெட்ட சிவா* | அபிராமியின் மகள் |  |  |  |
| 2019 | *ஜூலை காற்றில்* | நடாஷா |  |  |
| 2023 | துணிவு | ருக்மணி | தமிழ் | } |

## தொலைக்காட்சி
| ஆண்டு | திரைப்படம் | கதாபாத்திரம் | தொலைக்காட்சி | மொழி | குறிப்பு |
| --- | --- | --- | --- | --- | --- |
| 2014 | *நேனே அயனா அருகுரு அதலலு* | அனசூயா | ஜீ தெலுங்கு | தெலுங்கு மொழி | அறிமுகம் |
| 2014 | *அக்னிபூலு* | ஜெமினி தொலைக்காட்சி |  |  |  |
| 2015 | *நா பேரு மீனாட்சி* | சுவேதா | ஈடிவி தெலுங்கு |  |  |
| 2015-2016 | *ரெட்டை வால் குருவி* | வெண்ணிலா | விஜய் தொலைக்காட்சி | தமிழ் |  |
| 2015-2016 | *பாசமலர்* | பாரதி | சன் தொலைக்காட்சி |  |  |
| 2016 | *ஈஎம்ஐ - தவனை முறை வாழ்க்கை* | தாரா | சன் தொலைக்காட்சி |  |  |
| 2017-2019 | *சின்னத் தம்பி* | நந்தினி | ஸ்டார் விஜய் |  |  |
| 2018 | *நீலக்குயில்* | ராணி | ஏஷ்யாநெட் | மலையாளம் | லதா சங்கராஜால் மாற்றப்பட்டது |
| 2019 | *ராசாத்தி* | ராசாத்தி | சன் தொலைக்காட்சி | தமிழ் | டெப்ஜனி மொடக் மாற்றினார் |
| 2020-Present | * ஸ்ரீமதி * | சுஜாதா | } |  |  |

## விருதுகளும் பரிந்துரைகளும்
| 2015 | விஜய் தொலைக்காட்சி விருதுகள் | பிடித்த கண்டுபிடிப்பிற்கான விஜய் தொலைக்காட்சி விருதுகள் | *ரெட்டை வால் குருவி* |
| --- | --- | --- | --- |
| பிடித்த திரை ஜோடிக்கான விஜய் தொலைக்காட்சி விருதுகள் | } |  |  |
# காயத்திரி ரேமா


**காயத்திரி ரேமா** (*Gayatri Rema*) என்பவர் ஒரு இந்திய நடிகை ஆவார். இவர் குறிப்பாக தமிழ் படங்களில் நடித்துள்ளார். இவர் *டூரிங் டாக்கீஸ்* (2015) என்ற திரைப்படத்தில் முதல் முதலில் முக்கியக் கதாபாத்திரத்தில் நடித்த பிறகு *, ஒறுத்தல்* (2016) மற்றும் *சாயா* (2017) ஆகிய தமிழ் படங்களில் தோன்றினார்.  

## தொழில்
*காயத்திரி ரேமா டூரிங் டாக்கீஸ்* (2015) என்ற கதைத் தொகுதி திரைப்படத்தில் அறிமுகமானார். முன்னணி இயக்குநரான எஸ். ஏ. சந்திரசேகர் பரிந்துரைக்குப் பின்னர் இப்படத்தில் இவர் நடித்த தேர்வு செய்யப்பட்டார். ஆனால் இந்த படம் வணிக ரீதியாக சிறப்பானதாக ஆகவில்லை. காயத்ரி பின்னர் மற்றொரு குறைந்த செலவில் எடுக்கப்பட்ட படமான *ஒறுத்தலில்* நடித்தார். அப்படத்தினை விநியோக உரிமையை நடிகர் ஜெய் ஆகாஷ் வாங்கிய பின்னர் ஊடகங்களின் கவனத்தைப் பெற்றது.  

2017 ஆம் ஆண்டில், பழனிவேல் இயக்கி, தயாரித்த *சாயா* என்ற திகில் படத்தில் காயத்ரி ரெமா ஒரு கிராமத்து பெண்ணாக நடித்தார். சந்தோஷ் கன்னா மற்றும் சோனியா அகர்வால் ஆகியோருடன் இவர் நடித்த இப்படமானது, 2017 பிப்ரவரியில் வெளியானது. இவரின் அடுத்த படமாக நந்தாவுக்கு ஜோடியாக நடித்த *வில்லங்கம்* ஆகும். இதில் மீனாட்சிக்கு பதிலாக காயத்திரி நடிக்க முடிவு செய்யப்பட்டது.  

## திரைப்படவியல்
| 2015 | *டூரிங் டாக்கீஸ்* |  |  |
| --- | --- | --- | --- |
| 2016 | *ஒறுத்தல்* | வைஷ்ணவி |  |
| 2017 | *சாயா* | மாலா |  |
| 2017 | *ஹரஹர மஹாதேவகி* | ஸ்வேதா |  |
| 2018 | *காசு மேலே காசு* | மைனா |  |
| 2018 | *செம* | காயத்ரி |  |
| 2018 | *மோகினி* | அம்புஜம் |  |
| 2018 | *கரிமுகன்* |  |  |
| 2020 | *முகிலன்* | தேவி | வலைத் தொடர் |
| 2021 | *பேய் இருக்க பயமேன்* |  |  |
| 2021 | *சிதம்பரம் ரயில்வே கேட்* | } |  |
# வித்யா மோகன்


**வித்யா விணு மோகன்** (*Vidhya Vinu Mohan*) என்பவர் ஒரு இந்திய நடிகை ஆவார். இவர் குறிப்பாக மலையாளம் மற்றும் தமிழ் திரைப்படங்கள் மற்றும் தொலைக்காட்சிகளில் நடித்து வருகிறார்.  

## திரைப்படவியல்
| 2007 | *தண்டாயுதபாணி* | தேன்மொழி | தமிழ் | சிவானி ஸ்ரீ என்று குறிப்பிடப்பட்டுள்ளது |
| --- | --- | --- | --- | --- |
| 2009 | *பரையன் மரண்ணாது* | கௌரி | மலையாளம் |  |
| 2010 | *நீலாம்பரி* | லட்சுமி | மலையாளம் |  |
| *செரியா கல்லனம் வலிய பொலிகம்* | சௌமினி | மலையாளம் |  |  |
| *ஆறாவது வனம்* | மலர் / சாமி | தமிழ் |  |  |
| *சமகம* | நந்தினி | கன்னடம் |  |  |
| 2011 | *மகாராஜா டாக்கீஸ்* | யமுனா | மலையாளம் |  |
| *ஸ்வபனமாலிகா* | - | மலையாளம் |  |  |
| *பெல்லாரிராஜா* | - | மலையாளம் |  |  |
| *கருவறை* | தமிழ் |  |  |  |
| 2012 | *ஈ திராக்கினிடாயில்* | வீணா | மலையாளம் |  |
| *எம்.எல்.ஏ மணி: பதம் கிளாசம் குஸ்தியம்* | மீனாட்சி | மலையாளம் |  |  |
| *ரெட் அலர்ட்* | தேவிகா மேனன் (தேவஸ்ரி) | மலையாளம் |  |  |
| *அகிலன்* | அகிலா | தமிழ் |  |  |
| *காதல் பாதை* | பவித்ரா | தமிழ் |  |  |
| 2013 | *யாத்ரக்கோடுவில்* | சனா | மலையாளம் |  |
| 2014 | *நேர் எதிர்* | இஷா | தமிழ் |  |
| 2015 | *பிரியா* | கன்னடம் |  |  |
| *செலிபரேட் ஹேப்பினஸ்* | அவராகவே | ஆங்கிலம் | கானொளி பாடல் |  |
| 2018 | *உழைக்கும் பாதை* | அமுதா | தமிழ் |  |
| *கல்சிலம்பு* | கார்த்திகாவின் சகோதரி | மலையாளம் | 2010 இல் படமாக்கப்பட்டது, வெளியீடு தாமதமானது |  |
| 2019 | *ஓரு பக்கா நாடன் பிரேமகாதா* | வித்யா | மலையாளம் | } |

## தொலைக்காட்சித் தொடர்கள்
| 2013–2019 | வள்ளி | சன் தொலைக்காட்சி | வள்ளி விக்ரம் (ம) வெண்ணிலா ஆனந்த் (இரட்டை வேடம்) | தமிழ் | * உமாவுக்க பதிலாக 235வது பாகத்தில் இருந்து
* மிக நீண்ட தமிழ் தொலைக்காட்சித் தொடர்
1961 அத்தியாயங்கள் |
| --- | --- | --- | --- | --- | --- |
| 2014–2015 | என்டெ பெண்ணு | மழவில் மனோரமா | பாமா | மலையாளம் | லீனா நாயருக்கு மாற்றாக |
| 2019 | உன்னிமயா | ஏஷ்யாநெட் | நிகிதா / உன்னிமயா | மலையாளம் |  |
| 2020 - தற்போது | அபியும் நானும் | சன் தொலைக்காட்சி | மீனா | தமிழ் |  |
| 2021 | வட டா | சன் மியூசிக்கு | அவராகவே |  |  |
| 2021 | வானத்தைப்போல | சன் தொலைக்காட்சி | மீனா | சிறப்புத் தோற்றம் |  |
| 2021 | பூவா தலையா | பங்கேற்பாளர் |  |  |  |
# ரமேஷ் செல்வன்



**ரமேஷ் செல்வன்** என்பவர் ஒரு இந்திய திரைப்பட இயக்குநர் ஆவார். இவர் தமிழ் படங்களை இயங்கியுள்ளார். ரமேஷ் செல்வன் முதன் முறையாக இயக்கிய உளவுத்துறை திரைப்படத்தில் விஜயகாந்த் கதாநாயகனாக நடித்தார். இத்திரைப்படம் விஜய் பிரபாகரன் தயாரிப்பில், ஷா இசையமைப்பில் 1998ம் ஆண்டு ஜனவரி 14ம் தேதி வெளியானது. விஜயகாந்தின் 125 வது படமாக வெளிவந்து மிகப் பெரிய வெற்றி படமாக அமைந்தது.  

## தொழில்
1998 ஆம் ஆண்டு விசயகாந்து நடித்த *உளவுத்துறை* என்ற அதிரடி திரைப்படத்தின் மூலம் ரமேஷ் செல்வன் திரைப்பட இயக்குனாராக அறிமுகமானார். இத்திரைப்படம் விஜய் பிரபாகரன் தயாரிப்பில், ஷா இசையமைப்பில் 1998ம் ஆண்டு ஜனவரி 14ம் தேதி வெளியானது. விஜயகாந்தின் 125 வது படமாக வெளிவந்து மிகப் பெரிய வெற்றி படமாக அமைந்தது. தமிழ் திரை உலகில் ரமேஷ் செல்வன் கவனிக்கத்தக்க இயக்குனரார். இவர் பின்னர் அவர் நடிகர் பிரசாந்த் உடன் *ரன்வே* என்ற தலைப்பில் ஒரு திட்டத்தை இயக்கத் தொடங்கினார். ஆனால் சில கால அட்டவணைகளுக்குப் பிறகு அது நிதி சிக்கல்களில் சிக்கியது. ரமேஷின் இயக்கத்தில் 2003 இல் நடிகர் அருண் விஜய் முக்கிய வேடத்தில் நடித்த *ஜனனம்* என்ற பழிவாங்கும் நாடக திரைப்படம் வெளியானது. *ஜனனம்* 2004 ஆம் ஆண்டு வெளியான தமிழ்த் திரைப்படம். அருண் விஜய், பிரியங்கா திரிவேதி, ஆஷிஷ் வித்யார்த்தி, ரகுவரன், வடிவேலு, சார்லி மற்றும் நாசர் ஆகியோர் நடிப்பில், ரமேஷ் செல்வன் இயக்கத்தில், பாலகுமாரன் வசனத்தில் பரத்வாஜ் இசையில் வெளியானது. 2002 ஆம் ஆண்டு துவங்கிய இப்படம் 2004 ஆம் ஆண்டு வெளியானது.  

2010 ஆம் ஆண்டின் தொடக்கத்தில் தான் மீண்டும் வருவதாக ரமேஷ் அறிவித்தார், சத்யராஜுடன் *கலவரம்* என்ற திட்டத்தில் தான் முக்கிய வேடத்தில் பணியாற்றுவதாக வெளிப்படுத்தினார். *கலவரம்* ஒரு உண்மையான கதையை அடிப்படையாகக் கொண்டது, தமிழகத்தில் இதுவரை நடந்த மிகப்பெரிய கலவரம், சத்தியராஜ் ஒரு விசாரணை ஆணையத்தின் தலைவராக இருக்கும் துணை போலீஸ் கமிஷனராக நடிக்கிறார். படத்தின் வெளியீடு பல முறை பின்னுக்குத் தள்ளப்பட்டது, 2010 இல் தொடங்கிய திட்டம் கைவிடப்பட்டது. ஆகஸ்ட் 2013 இல் படத்தை வெளியிடுவதற்கான திட்டங்களும் தோல்வியடைந்தன.  

இறுதியில் ஜனவரி 2014 இல் கலவரம் திரைப்படம் வெளியிடப்பட்டது. 2012 ஆம் ஆண்டின் நடுப்பகுதியில், *புதுமுகம் பாஸ் இடம்பெறும் தலைவன்* *என்ற திரைப்படத்தை இயக்குவதற்கு ரமேஷ் கையெழுத்திட்டார், மேலும் கலவரத்தின்* வேலைகளை முடித்த பின்னர் அதை படமாக்கினார். ஜூன் 2013 இல், அவர் திட்டத்திலிருந்து விலகி ஒரு செய்திக்குறிப்பை வெளியிட்டார், இந்த திட்டத்தில் அவர் மேற்கொண்ட கடின உழைப்பின் விளைவாக அவர் உடல்நலப் பிரச்சினைகளை சந்தித்ததாகவும், அவர் தனது மற்ற முயற்சியான *கலவரம்* (2014) ஐ முடிக்க வேண்டும் என்றும் சுட்டிக்காட்டினார்.  

2014 இல் இவரது இயக்கத்தில் தலைவன் திரைப்படம் வெளியானது. 2015 இல் வஜ்ரம் திரைப்படம் வெளியானது. 2020 இல் நுங்கம் பாக்கம் திரைப்படம் வெளியானது.  

## திரைப்படவியல்
| இயக்குநர் | எழுத்தாளர் |  |
| --- | --- | --- |
| 1998 | *உளவுத்துறை* |  |
| 2004 | *ஜனனம்* |  |
| 2014 | *கலவரம்* |  |
| 2014 | *தலைவன்* |  |
| 2015 | *வஜ்ரம்* |  |
| 2020 | *நுங்கம்பாக்கம்* | } |
# சாம் ஆண்டன்


**சாம் ஆண்டன்** (*Sam Anton*) இந்தியாவைச் சேர்ந்த ஒரு திரைப்பட இயக்குநர் மற்றும் திரைக்கதை எழுத்தாளர் ஆவார். 1985 ஆம் ஆண்டு இவர் பிறந்தார். முக்கியமாக தமிழ் மொழி திரைப்படங்களில் இவர் பணியாற்றுகிறார். 2015 ஆம் ஆண்டு டார்லிங் என்ற திகில் நகைச்சுவை படத்தில் சாம் அறிமுகமானார், இத்திரைப்படத்தில் இசையமைப்பாளர் ஜி.வி.பிரகாசு குமார் ஒரு நடிகராக நடிக்கத் தொடங்கினார். நாயகி [[நிக்கி கல்ரானி|நிக்கி கால்ராணிக்கும் இது முதல் தமிழ் படமாகும். டார்லிங் படத்தின் வெற்றியைத் தொடர்ந்து 2016 ஆம் ஆண்டில் மீண்டும் நடிகராக மாறிய இசையமைப்பாளருடன் இணைந்து இரண்டாவது படமான எனக்கு இன்னொரு பெயர் இருக்கு படத்தை சாம் இயக்கினார். சாம் ஆண்டன் பணியாற்றிய அதர்வா மற்றும் அன்சிகா மோத்வானி நடித்த 100 என்ற படமும், யோகி பாபு நடித்த *கூர்கா* என்ற படமும் 2019 ஆம் ஆண்டு வெளியிடப்பட்டன.  

## தொழில்
சாம் தனது பள்ளிப்படிப்பை எக்மோரிலுள்ள டான் பாசுகோ பள்ளியில் படித்தார். எசு.ஆர்.எம் பொறியியல் கல்லூரியில் பட்டம் பெற்றார். அதன் பிறகு ஒரு தொலைக்காட்சியில் தனது வாழ்க்கையை ஒரு நிகழ்நேர நிகழ்ச்சியுடன் தொடங்கினார். சுடுடியோ கிரீனைச் சேர்ந்த கே.இ.ஞானவேல் ராசா இவரது வேலையைக் கவனித்ததால் அல்லு அரவிந்தின் கீதா ஆர்ட்சுடன் இணைந்து டார்லிங் படத்தில் நடிக்க வாய்ப்பு கொடுத்தார்.  

## திரைப்படவியல்
| 2015 | *டார்லிங்* | இயக்குநர், எழுத்தாளர் |
| --- | --- | --- |
| 2016 | *எனக்கு இன்னொரு பெயர் இருக்கு (திரைப்படம்)* | இயக்குநர், எழுத்தாளர் |
| 2019 | *100* | இயக்குநர், எழுத்தாளர் |
| 2019 | *கூர்கா* | இயக்குநர், எழுத்தாளர், தயாரிப்பாளர் |

; ஒரு நடிகராக  
- சரபம் (2014)
# வருண் குமார்



**வருண் குமார்** (*Varun Kumar*) இந்தியாவைச் சேர்ந்த வளைகோல் பந்தாட்ட விளையாட்டு வீரராவார். 1995 ஆம் ஆண்டு சூலை மாதம் 25 அன்று குமார் பிறந்தார். வளைகோல் பந்தாட்ட தொழில்முறை வீரரான இவர் அணியில் ஒரு தடுப்பாட்டக்காரராக விளையாடுகிறார். வளைகோல் பந்தாட்ட கூட்டினைவுப் போட்டியிலும், இந்திய தேசிய அணியிலும் இவர் தடுப்பாட்ட வீரராகவே விளையாடினார். தற்பொழுது டோக்கியோ கோடை கால ஒலிம்பிக் போட்டியில் விளையாடும் இந்திய அணியில் விளையாட இவர் தெரிவு செய்யப்பட்டுள்ளார்.  

## தொழில்
பஞ்சாபில் பிறந்த குமார் முதலில் பள்ளியில் படிக்கும் போது வளைகோல் பந்தாட்டம் விளையாடத் தொடங்கினார். 2012 ஆம் ஆண்டில் இளையோர் தேசிய வெற்றியாளர் போட்டியில் தனது சொந்த மாநிலமான பஞ்சாபைப் பிரதிநிதித்துவப்படுத்தி மிகச் சிறப்பாக விளையாடினார். இதனால் தேசிய இளையோர் அணிக்கு விளையாட அழைக்கப்பட்டார். இதன் பிறகும் கூட்டிணைவின் 2015 மற்றும் 2016 ஆம் ஆண்டுகளுக்கான அணிக்காகவும் குமார் மேலும் இரண்டு வருட காலத்திற்கு தக்கவைக்கப்பட்டார்.  

## அனைத்துலகப் போட்டி
குமார் இந்தியா இளையோர் அணியை பிரதிநிதித்துவப்படுத்தியுள்ளார். இளையோர் உலகக் கோப்பை அணிக்கு தேர்வு செய்யப்படுவதற்கு முன்னர் எசுப்பானியாவில் நடந்த நான்கு நாடுகளின் அழைப்பிதழ் போட்டியின் போது குமார் அதிக புள்ளிகள் ஈட்டிய வீரராக உருவெடுத்தார்.
# கீரனூர் (கும்பகோணம்)


**கீரானூர்** (*Keeranur*) என்பது இந்தியாவின் தமிழ்நாடு, தஞ்சாவூர் மாவட்டத்தின் கும்பகோணம் வட்டத்தில் உள்ள கிராமம் ஆகும்.  

## புள்ளிவிவரங்கள்
2011 ஆம் ஆண்டு மக்கள் தொகை கணக்கெடுப்பின்படி, கீரனூரில் மொத்தம் 1486 பேர், 381 வீடுகளில் வசிக்கின்றனர். இவர்களில், 753 பேர் ஆண்கள்; 733 பெண்கள் உள்ளனர். பாலின விகிதம் 973 ஆக உள்ளது. கல்வியறிவு விகிதம் 82.25 ஆக இருந்தது இது 2001ஆம் கல்வியறிவினை விட அதிகமாகும்.
# டி. பி. ஆர். செல்வம்



**டி. பி. ஆர். செல்வம்** (*T. P. R. Selvame*) என்பவர் அகில இந்திய நமது ராஜ்ஜியம் காங்கிரசைச் சேர்ந்த இந்திய அரசியல்வாதி ஆவார். இவர் 2016ல் புதுச்சேரி சட்டமன்றத் தேர்தலிலும், 2011<nowiki/>ல் புதுச்சேரி சட்டமன்றத் தேர்தலிலும் மண்ணாடிப்பட்டு சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார்.
# கவிதை பாடும் அலைகள்

**கவிதை பாடும் அலைகள்** 1990 ஆம் ஆண்டு வெளிவந்த இந்தியத் தமிழ்த் திரைப்படமாகும். இப்படத்தை டி. கே. போஸ் இயக்கியுள்ளார். ஜெயக்குமார், ஈஸ்வரிராவ் ஆகியோரு முக்கியக் கதாபாத்திரத்தில் நடித்திருந்தனர். ஜனனி என்ற பெயரில் ஈஸ்வரிராவ் இத்திரைப்படத்தில் அறிமுகமானார்.  

## நடிகர்கள்
- ஜெயக்குமார்
- இராஜ்மோகன் (அறிமுகம்)
- ஜனனி என்ற பெயரில் ஈஸ்வரி ராவ்(அறிமுகம்)
- இரஞ்சித் (அறிமுகம்)
- இளங்கோ (அறிமுகம்)
- பைரவன் (அறிமுகம்)
- ராதாரவி
- சபிதா ஆனந்த்
- கே. நட்ராஜ்
- சின்னி ஜெயந்த்

## பாடல்கள்
இத்திரைப்படத்திற்கு இளையராஜா இசையமைத்தார். அனைத்துப் பாடல்களையும் கங்கை அமரன் இயற்றியுள்ளார்.
# சுக்ரவாரி ஏரி



**சுக்ரவாரி ஏரி** (*Shukrawari Lake*) இந்தியாவின் மகாராட்டிர மாநிலம் நாக்பூரில் அமைந்துள்ளது. சுக்ரவாரி தலாவ், காந்தி சாகர் ஏரி, மற்றும் யும்மா ஏரி என்று பல பெயர்களில் இது அழைக்கப்படுகிறது. நாக்பூரில் இராமன் அறிவியல் மையத்தின் எதிரில் சுக்ரவாரி ஏரி உள்ளது. 275 ஆண்டுகளுக்கும் மேலாக இருப்பதாகக் கூறப்படும் இந்த ஏரி, அப்போதைய நாக்பூரின் ஆட்சியாளரான சந்து சுல்தானால் நீர் வழங்கல் ஆதாரமாக நிறுவப்பட்டது. நீர்த்தேக்கத்துடன் இணைக்கப்பட்ட நாக் நதிக்கு நீரோடைகளை உருவாக்கி திருப்பி விடப்படும் வகையில் நீர்வளத்தை உருவாக்கி அதற்கு 'யும்மா தலாப்' என்று இவர் பெயரிட்டார். பின்னர், போன்சலே மற்றும் பிரிட்டிசு காலங்களில் இது 'சுக்ரவாரி தலாவ்' என்று அறியப்பட்டது போன்சலே வம்சத்தைச் சேர்ந்த ரகு முதலாம் போன்சலே 1742 ஆம் ஆண்டில் நாக்பூரை தனது அரசின் தலைநகராக அறிவித்தார்.  

அழகிய செவ்வக வடிவிலான காந்தி சாகர் நீர்த்தேக்கம் இப்போது கல் சுவர்கள் மற்றும் இரும்புக் கம்பிகளால் மூடப்பட்டுள்ளது. ஏரியின் நடுவில் ஒரு சிறிய தீவு உள்ளது. அது ஒரு தோட்டமாகும். தோட்டத்தின் உள்ளூர் பெயர் சுபூன் தோட்டம் எனப்படுகிறது. சிவன் கோயில் மற்றும் இரவில் மஞ்சள் பாதரச ஒளியால் இத்தோட்டம் ஒளிர்கிறது.
# கமலி பிரம் நடுக்காவேரி



**கமலி ஃப்ரம் நடுக்காவேரி** (*Kamali from Nadukkaveri*) ஒரு 2021 ஆம் ஆண்டு வெளிவந்த இந்தியத் தமிழ் மொழித் திரைப்படம் ஆகும். இத்திரைப்படம் இயக்குநர் ராஜசேகர் துரைசாமியின் அறிமுகத் திரைப்படம் ஆகும். இந்த படத்தில் கயல் ஆனந்தி, ரோஹித் சரஃப் மற்றும் பிரதாப் போத்தன் ஆகியோர் நடிக்கின்றனர். இந்தத் திரைப்படம் 2021 பிப்ரவரி 19 அன்று திரையரங்குகளில் வெளியானது. பின்னர் நேரடியாக அதிவேக இணைய இணைப்பின் வழியாக தொலைக்காட்சிகளில் வெளியிடப்படும் முறையில் ஜீ5 என்ற நிறுவனத்தால் 2021 சூலை மாதத்தில் இந்தியாவில் வெளியிடப்பட்டது. விமர்சகர்களிடமிருந்து நேர்மறையான விமர்சனங்களைப் பெற்றுள்ளது.  

## கதைக்களம்
கமலி என்பவர் நடுக்காவேரி என்ற சிறிய கிராமத்தில் வாழ்ந்து வரும் மகிழ்ச்சியான-அதிர்ஷ்டசாலி பெண். இவர் மாநில அரசின் பாடத்திட்டத்தில் தமிழ் வழியாகப் பள்ளியில் பயின்றவர் ஆவார். பின்னர், நடுவண் அரசின் இடைநிலைக் கல்வி வாரியப் பள்ளியில் படித்து வெற்றிகரமான மாணவராக வந்து பின்னர் சென்னை, இந்தியத் தொழில்நுட்பக் கழகத்தில் பயின்ற அஸ்வினின் பேட்டி ஒன்றை பார்க்கும் வரை இவருக்கு பெரிய கனவென்று ஏதுமில்லை. கமலி இதுவரை நேரில் பார்த்தேயிராத அஸ்வினைக் காதலிக்கத் தொடங்குகிறார். அஸ்வினுடன் சேர்ந்து படிக்க வேண்டும் என்பதற்காகவே, சென்னை, இந்தியத் தொழில்நுட்பக் கழகத்தில் சேர விரும்புகிறார். கமலியின் பயணம் ஒரு கற்பனை காதல் கதையைப் போலவே தொடங்குகிறது என்றாலும், மெதுவாக, கல்வியின் முக்கியத்துவத்தை அறிந்துகொண்டு, தனது கிராமத்தில் உள்ள இளம் மாணவர்களுக்கு ஒரு பெரிய உத்வேகமாக முடிகிறது.  

## நடிகர்கள்

- கமலியாக கயல் ஆனந்தி
- அஸ்வினாக ரோகித் சுரேஷ் சரப்
- அறிவுடை நம்பியாக பிரதாப் போத்தன்
- வள்ளியாக ஸ்ரீஜா பிரியதர்ஷினி
- நேத்ராவாக அபிதா வெங்கட்
- சண்முகமாக அழகம்பெருமாள்
- சுப்ரமணியாக இமான் அண்ணாச்சி
- கமலியின் பாட்டியாக சுசீலா நட்ராஜ்
- கமலியின் தாயாக சுரேஷ்
- பேராசிரியாக டி. எம். கார்த்திக்
- வினாடி வினா நடத்துபவராக கிரி பாலசுப்ரமணியம்
- ஐஐடி, கான்பூரிலிருந்து வருண் சிங்காக சையிர்ஃப்

## தயாரிப்பு
இப்படம் சூலை 2019 இல் எங்கே அந்த வான்? என்ற தலைப்பில் தயாரிப்பு தொடங்கப்பட்டது.  

## வெளியீடு
இத்திரைப்படம் ஆரம்பத்தில் ஏப்ரல் 17, 2020 அன்று வெளியீட்டிற்கு திட்டமிடப்பட்டது. ஆனால் கோவிட்-19 தொற்றுநோய் காரணமாக ஒத்திவைக்கப்பட்டது. இந்த படம் அதன் திரையரங்க வெளியீட்டை 20 பிப்ரவரி 2021 அன்று 50% இருக்கை வசதியுடன் கொண்டிருந்தது.
# கின்னெராசனி ஆறு

**கின்னெராசனி ஆறு** (*Kinnerasani*) இந்தியாவின் தெலுங்கானா மாநிலத்திலுள்ள வாரங்கல் மற்றும் பத்ராத்ரி மாவட்டங்கள் மற்றும் ஆந்திராவின் மேற்கு கோதாவரி மாவட்டம் வழியாக பாயும் கோதாவரியின் முக்கியமான துணை நதியாகும்.  

கம்மம் மாவட்டத்தில் இந்த ஆற்றில் கின்னெராசனி அணை எனப்படும் ஓர் அணை கட்டப்பட்டுள்ளது. அணையின் பின்புற நீரானது பரந்த மலைகளால் சூழப்பட்டுள்ளது மற்றும் கின்னெராசனி வனவிலங்கு சரணாலயத்தின் கீழ் இது பாதுகாக்கப்படுகிறது. தெலுங்கானாவில் கோதாவரியின் வலது கரையில் கின்னெராசனி ஆறு ஓர் ஓடையாகப் பாய்கிறது. ஆந்திரா மற்றும் தெலுங்கானா மாநிலங்களுக்கு இடையில் கோதாவரி நதியுடன் சங்கமிப்பதற்கு முன்பு இரு மாநிலங்களுக்கிடையில் ஒரு பொதுவான எல்லையை உருவாக்குகிறது.
# இராம் கிசோர் வியாசு

பண்டித **இராம் கிசோர் வியாசு** (*Ram Kishore Vyas*) என்பவர் சுதந்திரப் போராட்ட வீரர் மற்றும் ராஜஸ்தான் மாநிலத்தைச் சேர்ந்த மூத்த இந்தியத் தேசிய காங்கிரசு தலைவர் ஆவார். இவர் 1908 மே 23 அன்று செய்ப்பூரில் பண்டிட் லாதுராமில் பிறந்தார். இவர் புதுச்சேரி துணைநிலை ஆளுநர் உள்ளிட்ட பல பதவிகளை வகித்துள்ளார். ராஜஸ்தான் சட்டமன்ற சபாநாயகராக 1972 முதல் 1977 வரையிலும், ராஜஸ்தான் உள்துறை அமைச்சர், ராஜஸ்தான் பிரதேச இந்தியத் தேசிய காங்கிரசு தலைவர் உள்ளிட்ட பல்வேறு பதவிகளை வகித்துள்ளார்.  

வியாசு அவாமகால் மற்றும் சோமு ராஜஸ்தான் சட்டமன்றத் தொகுதிகளில் தலா இரண்டு முறை சட்டமன்ற உறுப்பினராக இருந்துள்ளார். இவர் ஏப்ரல் 16, 1981 அன்று செய்ப்பூரில் மாரடைப்பால் இறந்தார்.
# ச. லெ. சிலாம்

**சயாஜி லெட்சுமன் சிலாம்** (*S. L. Silam*)(பிறப்பு 18 மே 1896) என்பவர் இந்தியாவில் புதுச்சேரி ஒன்றிய பகுதியின் முதல் துணைநிலை ஆளுஞர் ஆவார். இவர் புதுச்சேரி ஒன்றியப் பிரதேசத்தின் முதல் மற்றும் இரண்டாம் சட்டப் பேரவைக் கூட்டங்களுக்கு ஆளுநராக இருந்தார்.  

இவர் 1951 மற்றும் 1957 தேர்தல்களில் தேர்ந்தெடுக்கப்பட்ட பம்பாய் மாநில சட்டமன்ற உறுப்பினராக இருந்தார். நவம்பர் 21, 1956 முதல் ஜூன் 16, 1957 வரை இருமொழி மும்பை மாநில சட்டமன்றத்தின் சபாநாயகராகவும் இருந்தார். 1957 தேர்தல்களுக்குப் பிறகு இவர் 1960 ஏப்ரல் 30 வரை சபாநாயகராகத் தொடர்ந்தார். இவர் 1 மே 1960 முதல் 1962 மார்ச் 14 வரை மகாராட்டிர சட்டமன்றத்தின் முதல் சட்டமன்ற சபாநாயகரானார்.  

சிலாம் 1896 மே 18 அன்று மும்பையில் பிறந்தார். ஆனால் இவரது குடும்பம் மகாராட்டிராவின் நாந்தேட் மாவட்டம் (அப்போது நிஜாம் பேரரசின் ஒரு பகுதி) கார்கேலியில், வசித்து வந்தது. இவர் இளம் கலை பட்டத்துடன் சட்டத்தில் முதுநிலைப் பட்டமும் பெற்றுள்ளார். இந்திய விடுதலை போராட்டத்தில் தீவிரமாக ஈடுபட்ட இவர், ஒத்துழையாமை இயக்கத்தின் போது 1942 முதல் 1945 வரை 3 ஆண்டுகள் சிறையில் அடைக்கப்பட்டார். மும்பை நகராட்சி ஒத்துழைப்பில் பல்வேறு பதவிகளை வகித்துள்ளார். 1942இல் முதல் முறையாக மும்பையிலிருந்து சட்டமன்ற உறுப்பினராகத் தேர்ந்தெடுக்கப்பட்டார். தெலுங்கு மித்ரா வெளியீட்டின் ஆசிரியராகவும் இருந்தார்.
# கின்னெராசனி வனவிலங்கு சரணாலயம்


(கேடோப்சிலியா போமோனா)]]  
**கின்னெராசனி வனவிலங்கு சரணாலயம்** (Kinnerasani Wildlife Sanctuary) என்பது இந்தியாவின் தெலங்காணா மாநிலத்தின் பத்ராட்ரி கோத்தகுடெம் மாவட்டத்தில் அமைந்துள்ளது. இந்த வனவிலங்கு சரணாலயம் பரப்பில் அடர்ந்த காடுகள் நிறைந்த தீவுகளைக் கொண்ட அழகிய கின்னெராசனி ஏரியில் அமைந்துள்ளது. இது மாவட்ட தலைநகரான கொத்தகூடத்திலிருந்து 15 கி.மீட்டர் தூரத்திலும் கோயில் நகரமான பத்ராச்சலத்திலிருந்து 25 கி.மீ. தூரத்திலும் அமைந்துள்ளது.  

## நிலவியல்
இந்த வனவிலங்கு சரணாலயத்தில் அடர்ந்த புதர் மற்றும் புல்வெளிகளுடன் அமைந்த காடு உள்ளது. இது கிழக்கு உயர்நில ஈரமான இலையுதிர் காடுகளின் கீழ் வருகிறது.  

## தாவரங்கள் மற்றும் விலங்கினங்கள்
**தாவரங்கள்**: இந்த சரணாலயத்தில் பல்வேறு தாவரங்கள் மற்றும் விலங்கினங்கள் உள்ளன. பூக்களின் பன்முகத்தன்மை அதிகமாக உள்ளது.  
| இந்திய லைகோரைசு (குன்றி) | *அப்ரஸ் ப்ரிகேட்டோரியஸ்* | గురువింద |  |
| --- | --- | --- | --- |
| சொர்க்க மரம் | *அய்லாந்தசு எக்செல்சா* | పెదమాను |  |
| வேம்பு | *ஆசாதிராச்ச்தா இண்டிகா* | వేప |  |
| இந்திய ஒலிபனம் (பறங்கி சாம்ராணி) | *போசுவெலியா செரட்டா* | గుగ్గిలము |  |
| ஆலமரம் | *ஃபிகஸ் பெங்காலென்சிஸ்* | మర్రి |  |
| இந்திய அத்தி மரம் | *ஃபிகஸ் ரேஸ்மோசா* | మేడి |  |
| கருக மரம் (ஆறுநெல்லி) | *கருகா பின்னாட்டா* | కొండవేప |  |
| ஆசிய புஷ்பீச் (குமிழம்) | *க்மெலினா ஆசியடிகா* | పెదనేలి |  |
| இந்திய-எல்ம் மரம் | *ஹோலோப்டீலியா இன்ட்ரிஃபோலியா* | నాలి |  |
| டார்ச் மர இக்சோரா | *இக்சோரா பிராக்கியேடா* | కొరివి |  |
| மஹுவ வெண்ணெய் மரம் (இலுப்பை) | *மதுக்கா லாங்கிஃபோலியா* | విప్ప |  |
| ஸ்ட்ரைக்னைன் மரம் (எட்டிமரம்) | *ஸ்ட்ரைக்னோஸ் நக்ஸ்-வோமிகா* | ముషిడి |  |
| ஜமுன் மரம் (நாவல் மரம்) | *சிசைஜியம் குமினி* | నేరేడు | } |
**விலங்குகள்** : சரணாலயத்தில் பலவகையான விலங்கினங்கள் உள்ள.னசரணாலயத்தில் உள்ள பொதுவான பாலூட்டிகள்  
| இந்திய முண்ட்ஜாக் | *முண்டியாகஸ் முன்ட்ஜாக்* | பொதுவானது |  |
| --- | --- | --- | --- |
| நாற் கொம்பு மான் | *டெட்ராசெரசு குவாட்ரிகார்னிசு* | பொதுவானது |  |
| இந்தியச் சிறுமான் | *காசெல்லா பென்னெட்டி* | அரிது |  |
| இந்தியச் சிறுத்தை | *பாந்தெரா பர்தசு ஃபுஸ்கா* | அரிது |  |
| இந்தியக் காட்டெருது | *போஸ் கவுரசு* | அரிது |  |
| பொன்னிறக் குள்ளநரி | *கேனிசு ஆரியசு இன்டிகசு* | பொதுவானது |  |
| இந்தியக் காட்டுப் பன்றி | *சுசு சுக்ரோபா கிறிசுடாடசு* | பொதுவானது |  |
| தேன் கரடி | *மெலர்சசு உர்சினசு* | பொதுவானது |  |
| இந்திய முள்ளம்பன்றி | *கிசுட்ரிக்சு இண்டிகா* | பொதுவானது |  |
| இந்திய குழிமுயல் | *லெபசு நிக்ரிகோலிசு* | பொதுவானது |  |
| காட்டுப் பூனை | *ஃபெலிசு சாவுசு* | பொதுவானது |  |
| சிவந்த கீரி | *கெர்பெசுடசு சுமிதி* | பொதுவானது |  |
| புல்வாய் | *ஆன்டிலோப் செர்விகாப்ரா* | பொதுவானது |  |
| கடமான் | *ருசா யூனிகலர்* | பொதுவானது |  |
| புள்ளி மான் | *அச்சு அச்சு* | பொதுவானது |  |
| ஆசிய மரநாய் | *முரண்பாடான ஹெர்மஃப்ரோடிடஸ்* | பொதுவானது |  |
| செம்முகக் குரங்கு | *மக்காக்கா முலாட்டா* | பொதுவானது | } |
# அன்னே காச்சிர்


**அன்னே காச்சிர்** (*Anne Kajir*) பப்புவா நியூ கினியா நாட்டைச் சேர்ந்த ஒரு வழக்கறிஞராவார். இவர் 1974 ஆம் ஆண்டு பிறந்தார். வெப்பமண்டல காடுகளில் சட்டவிரோதமாக உள்நுழைய அனுமதித்தது தொடர்பாக பப்புவா நியூ கினியா அரசாங்கத்தில் பரவலாக ஊழல் நடந்ததற்கான ஆதாரங்களை இவர் கண்டுபிடித்தார்.  

போர்ட் மோரெசுபியில் இருக்கும் சுற்றுச்சூழல் சட்ட மையத்தின் தலைமை நிர்வாக அதிகாரியாக கச்சீர் பணியாற்றியுள்ளார். வெளிநாட்டு நிறுவனங்களின் பெரிய அளவிலான, சட்டவிரோத காடழிப்பு நடைமுறைகளைத் தடுக்கும் நோக்கில் உச்சநீதிமன்ற வழக்கில் தலைமை வழக்கறிஞராக இருந்தார்.  

1980 ஆம் ஆண்டுகளில் தொழில்துறை ஆதிக்கம் என்பது பப்புவா நியூ கினியாவின் வெப்பமண்டல காடுகளை கடுமையாக குறைத்து சேதப்படுத்தியது. உள்ளூர் நில உரிமையாளர்களுக்கு தீங்கு விளைவிக்கும் அச்சுறுத்தல்களை எதிர்த்து இவர் மேற்கொண்ட முன்னெடுப்புகளுக்காக கோல்டுமேன் சுற்றுச்சூழல் விருது 2006 ஆம் ஆண்டு வழங்கப்பட்டது.
# கிரேக் ஈ. வில்லியம்சு



**கிரேக் ஈ. வில்லியம்சு** (**Craig E. Williams**) கென்டக்கி மாநிலத்தைச் சேர்ந்த ஓர் அமெரிக்க இராணுவ வியட்நாம் போர் வீரராவார். அமெரிக்க வியட்நாம் படைவீரர் அறக்கட்டளையின் இணை நிறுவனராகவும் இருந்தார். அமெரிக்காவைச் சுற்றி சேமித்து வைக்கப்பட்டுள்ள ரசாயன ஆயுதங்களின் அழுகும் தேக்ககங்களை எரிக்கும் திட்டங்களை நிறுத்தும் முயற்சியில் பென்டகனை சமாதானப்படுத்திய முயற்சிகளுக்காக வில்லியம்சுக்கு 2006 ஆம் ஆண்டு கோல்டுமேன் சுற்றுச்சூழல் பரிசு வழங்கப்பட்டது. இவரது முன்னெடுப்புகளால் கிட்டத்தட்ட 24000 டன் காலாவதியான இரசாயணப் பொருட்கள் எரிக்கப்படாமல் சேமிக்கப்பட்டன.  

அமெரிக்கா அறக்கட்டளையின் வியட்நாம் படைவீரர்கள் அமைப்பும் பிற குழுக்களும் சேர்ந்து கண்ணிவெடிகளை தடை செய்வதற்கான பன்னாட்டுப் பிரச்சார இயக்கத்தை உருவாக்கியதற்காக , 1997 ஆம் ஆண்டு அமைதிக்கான நோபல் பரிசு கிடைத்தது.
# கமல்பிரீத் கவுர்


**கமல்பிரீத் கவுர்** (*Kamalpreet Kaur*) இந்தியாவைச் சேர்ந்த வட்டெறியும் விளையாட்டு வீராங்கனையாவார். 1996 ஆம் ஆண்டு மார்ச்சு மாதம் 4 அன்று இவர் பிறந்தார். டோக்கியோவில் நடைபெறவுள்ள 2020 ஆம் ஆண்டிற்கான கோடைகால ஒலிம்பிக் போட்டிகளில் விளையாட இவர் தேர்ந்தெடுக்கப்பட்டுள்ளார்.  

கமல்பிரீத் கவுர் தனது சொந்த தேசிய சாதனையை 2021 ஆம் ஆண்டு நடைபெற்ற கூட்டமைப்பு கோப்பைக்கான போட்டிகளின் போது முறியடித்தார். 2021 ஆம் ஆண்டு சூன் மாதம் 21 ஆம் தேதி பாட்டியாலாவின் என்ஐஎசு நகரில் நடைபெற்ற நான்காவது இந்திய கிராண்ட் பிரிக்சு பெண்கள் வட்டெறியும் போட்டியில் 66.59 மீ. தொலைவுக்கு வட்டெறிந்து இவர் சாதனை புரிந்தார். முன்னதாக இவர் இதே ஆண்டின் மார்ச்சு மாதத்தில் 65.06 மீட்டர் தொலைவுக்கு வட்டெறிந்து சாதனை புரிந்தார்.  

## 2020 டோக்கியோ ஒலிம்பிக் போட்டியில்
32வது ஒலிம்பிக் போட்டி ஜப்பான் தலைநகர் டோக்கியோவில் கடந்த 23ந்தேதி தொடங்கி நடந்து வருகிறது. இதில் 9வது நாளான 31 சூலை 2021 அன்று நடந்த மகளிர் வட்டு எறிதல் போட்டியில் இந்திய வீராங்கனை கமல்பிரீத் கவுர் 64 மீட்டர் தூரம் வட்டு எறிந்து இறுதி போட்டிக்கு தகுதி பெற்றுள்ளார்.
# பிரெடெரிக் ஏபெல்



**சர் பிரெடெரிக் அகஸ்டஸ் ஏபெல்** (Sir Frederick Augustus Abel) (17 ஜூலை 1827 6 செப்டம்பர் 1902) ஒரு ஆங்கில வேதியியலாளர் ஆவார். இவர் வெடிபொருட்களின் முன்னணி பிரித்தானிய நிபுணராக அங்கீகரிக்கப்பட்டவர் ஆவார். இவரது சிறந்த கண்டுபிடிப்பாக கார்டைட் அறியப்படுகிறது. துப்பாக்கிக்கான வெடிமருந்தாக முன்பு பயன்படுத்தப்பட்ட வெடிமருந்திற்குப் பதிலாக இந்த கார்டைட்டு பயன்படுத்தப்பட்டது.  

## கல்வி
ஜொஹான் லியோபோல்ட் ஆபெலின் மகனாக லண்டனில் பிறந்த ஆபெல், வெஸ்ட்மின்ஸ்டர் பல்கலைக்கழக பல்தொழில்நுட்பக் கல்லூரியில் வேதியியல் பயின்றார், மேலும் 1845 ஆம் ஆண்டில் வேதியியலுக்கான இராயல் கல்லூரியில் ஏ.டபிள்யூ. வான் ஹோஃப்மேனின் முதன்மையான 26 மாணவர்களில் ஒருவரானார். 1852 ஆம் ஆண்டில் வூல்விச்சின் ராயல் இராணுவ அகாதெமியில் வேதியியலில் விரிவுரையாளராக நியமிக்கப்பட்டார். மைக்கேல் ஃபாரடேவிற்குப் பிறகு, 1829 முதல் அந்தப் பதவியை வகித்தார்.  

## ஆரம்ப கால வாழ்க்கை
1854 முதல் 1888 வரை ஆபெல் வூல்விச்சில் உள்ள ராயல் அர்செனலின் வெடிபொருட்களில் முன்னணி பிரித்தானிய நிபுணராக தன்னை நிலைநிறுத்திக் கொண்டார். மூன்று ஆண்டுகளுக்குப் பிறகு, அரசாங்கத்தின் போர் துறைக்கு வேதியியல் நடுவராகவும் நியமிக்கப்பட்டார். 1888 ஆம் ஆண்டு வரை நீடித்த இந்தப் பணியில் வெடிபொருட்களின் வேதியியல் தொடர்பாக அவர் ஒரு பெரிய அளவிலான பணிகளை மேற்கொண்டார்.  

## குறிப்பிடத்தக்க பணி
அவரது ஆய்வுகளில் மிக முக்கியமான ஒன்று நைட்ரோ செல்லுலோசு தயாரிப்போடு தொடர்புடையதாகும். மேலும் இவர் முக்கியமாக நைட்ரோ ஏற்றம் செய்யப்பட்ட பருத்தியை நன்றாக கூழ் வரை ஒடுக்குவதை உள்ளடக்கிய ஒரு செயல்முறையை உருவாக்கினார். இந்த செயல்முறையானது பாதுகாப்பாக தயாரிப்பு முறைக்கு உதவியதோடு, அதிகரிக்கப்பட்ட பயன்பாடுகளைக் கொண்ட விளைபொருளை உருவாக்குவதாகவும் இருந்தது. 19 ஆம் நூற்றாண்டின் இறுதியில் பொதுவான பயன்பாட்டிற்கு வந்த "புகையற்ற வெடிமருந்து" தயாரிப்பிற்கு இந்தப் பணி ஒரு முக்கியமான அளவிற்கு வழிவகுத்தது; கோர்டைட், 1891 இல் பிரித்தானிய அரசாங்கத்தால் ஏற்றுக்கொள்ளப்பட்டது. இவரும் சர் ஜேம்சு தீவாரும் இணைந்து கார்டைட்டைக் கண்டுபிடித்தனர். ஆல்பிரட் நோபல் தான் முன்னதாகக் கண்டுபிடித்து வைத்திருந்த பேலிசைட்டு என்ற காப்புரிமம் பெற்ற வெடிபொருளின் காப்புரிமையை மீறி விட்டதாக பிரெடெரிக் ஏபெல் மற்றும் ஜேம்சு தீவார் மீது வழக்குத் தொடர்ந்திருந்தார். இந்த வழக்கு முதற்கட்ட விசாரணை மற்றும் மேல்முறையீடு ஆகியவற்றின் போது ஆல்பிரட் நோபலின் காப்புரிம ஆவணத்தில் குறிப்பிடப்பட்டிருந்த “நன்கு அறியப்பட்ட கரையக்கூடிய வகையாக” என்ற தொடரால் தோல்வியைத் தழுவியது. இந்த வழக்கு இறுதியாக ஐக்கிய இராச்சியத்தின் பிரபுக்கள் அவையை அடைந்தது. அங்கும் ஆல்பிரட் நோபல் தோல்வியைத் தழுவினார். பிரித்தானிய அரசாங்கத்தின் வேண்டுகோளின் பேரில், பெட்ரோலிய விளைபொருள்களின் தீப்பற்று வெப்பநிலையை தீர்மானிப்பதற்கான ஒரு வழிமுறையான ஏபெல் சோதனையை இவர் வகுத்தார்.
# அன்சிபா அசன்


**அன்சிபா ஹசன்** (*Ansiba Hassan*) என்பவர் ஒரு மலையாள நடிகை, தொலைக்காட்சி தொகுப்பாளர், நடனக் கலைஞர் ஆவார். இவரது முதலில் கோபு பாலாஜி இயக்கிய 2013 ஆம் ஆண்டு தமிழ் படமான *பரஞ்சோதி* படத்தில் தோன்றினார். ஜீது ஜோசப்பின் 2013 ஆம் ஆண்டு வெளியாகி வெற்றி பெற்ற மலையாள திரைப்படமான *திரிஷ்யத்தில்* தோன்றிய பின்னர் இவரது புகழ் அதிகரித்தது  அதில் இவர் ஒரு சாதாரண கம்பிவட தொலைக்காட்சி தொழில் செய்பவரின் மகளான *அஞ்சு* என்ற பாத்திரத்தை ஏற்றிருந்தார்.  

## ஆரம்ப கால வாழ்க்கை
இந்தியாவின், கேரளத்தின் கோழிக்கோடு மாவட்டத்தில் ஹசன் மற்றும் ரசியா ஆகியோருக்கு பிறந்த ஆறு குழந்தைகளில் மூத்தவராக அன்சிபா 1992 ஜூன் 18 அன்று பிறந்தார். இவருக்கு 3 தம்பிகளான ஆஷிக், ஆசிப், அப்சல் ஆகியோரும், ஒரு தங்கையான அப்சனா ஆகியோர் உள்ளனர். இவர் காட்சித் தொடர்பியலில் இளம் அறிவியல் பட்டம் பெற்றார்.  

## திரைப்படவியல்
| Directorial debut

Feature film |
| --- |

## தொலைக்காட்சி
| 2014 | *என்டெ குட்டியாகலம்* | தொகுப்பாளர் | கொச்சு தொலைக்காட்சி |  |
| --- | --- | --- | --- | --- |
| 2015 | *ஸ்டார் சேலஞ்ச்* | பங்கேற்பாளர் | பிளவர்ஸ் தொலைக்காட்சி |  |
| 2016 | *மருஹாபா* | தொகுப்பாளர் | மலர்கள் தொலைக்காட்சி |  |
| 2016 | *பதிலை விற்கவும்* | பங்கேற்பாளர் | ஏஷ்யாநெட் |  |
| 2016 | *லாலெட்டனோடோப்பம்* | தொகுப்பாளர் | கடுமுடி தொலைக்காட்சி |  |
| 2016 | *ஓணம் சமம் பயாசம்* | தொகுப்பாளர் | கடுமுடி தொலைக்காட்சி. |  |
| 2016-2017 | *காமெடி சூப்பர் நைட் 2* | தொகுப்பாளர் | மலர்கள் தொலைக்காட்சி | ரச்சனா நாராயணங்குட்டிக்கு பதிலாக |
| 2017 | *மருஹாபா* | தொகுப்பாளர் | மலர்கள் தொலைக்காட்சி |  |
| 2018–2019 | *மரக்கத ஸ்வாட்* | தொகுப்பாளர் | மலர்கள் தொலைக்காட்சி | ஆர்யா ரோஹித்துக்கு பதிலாக |
| 2018–2019 | *மைலாஞ்சி மோஞ்சு* | தொகுப்பாளர் | மலர்கள் தொலைக்காட்சி | } |
# பிதேசு துக்காராம் குல்கர்னி


**பிதேசு துக்காராம் குல்கர்னி** (*Bidesh Tukaram Kulkarni*) என்பவர் ஓர் இந்திய அரசியல்வாதி. இவர் புதுச்சேரி ஒன்றிய பிரதேசத்தின் நான்காவது துணை நிலை ஆளுநராகப் பதவிவகித்தார். மகாராட்டிராவிலிருந்து இந்திய நாடாளுமன்றத்தின் மேலவையான மாநிலங்களவைக்கு இந்திய தேசிய காங்கிரசு சார்பில் உறுப்பினராகத் தேர்ந்தெடுக்கப்பட்டு 1962 முதல் 1974 வரை பதவியிலிருந்தார்.